Diari Oficial de la Generalitat Valenciana


Sumari del DOGV 7973, del 06-02-2017 (2017/874)

RESOLUCIÓ de 31 de gener de 2017, del director de l'Agència Valenciana de Foment i Garantia Agrària, per mitjà de la qual s'estableix la convocatòria del procediment per a la concessió de les ajudes incloses en la sol·licitud única dins del marc de la Política Agrícola Comuna per a l'any 2017.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7973

Data del DOGV
:   06-02-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/874


Data del document
:   31-01-2017

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 31 de gener de 2017, del director de l'Agència Valenciana de Foment i Garantia Agrària, per mitjà de la qual s'estableix la convocatòria del procediment per a la concessió de les ajudes incloses en la sol·licitud única dins del marc de la Política Agrícola Comuna per a l'any 2017. [2017/874]  
De conformitat amb allò que disposa l'article 160.4 de la Llei 1/2015, de 6 de febrer, de la Generalitat, d'Hisenda Pública, del sector públic instrumental i de subvencions, en relació amb l'article 77.4.3 últim punt, de la Llei 14/2005, de 23 de desembre, de la Generalitat, de mesures fiscals, de gestió financera i administrativa, i d'organització de la Generalitat i, en atenció a la competència establida en l'article 13.1 del Decret 123/2006, de 8 de setembre, del Consell, pel que aprova l'Estatut de l'Agència Valenciana de Foment i Garantia Agrària, s'emet la present resolució.  
En aplicació dels articles 1.4 i 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, s'especifica que les presents ajudes són compatibles amb la Política Comunitària de Competència, d'acord amb l'article 81.2 del Reglament (UE) núm. 1305/2013, segons el qual els articles 107, 108 i 109 del TFUE no seran aplicables als pagaments efectuats pels Estats membres en virtut i de conformitat amb el dit reglament, ni al finançament suplementària nacional prevista en l'article 82, dins de l'àmbit d'aplicació de l'article 42 del TFUE.  
  
Apartat 1. Disposicions que estableixen les bases reguladores de les ajudes convocades  
A les presents ajudes els resulta aplicable el que preveu l'Ordre 5/2015, de 27 de febrer, de la Conselleria de Presidència i Agricultura, Pesca, Alimentació i Aigua, per la qual s'estableixen les bases reguladores aplicables al conjunt de pagaments directes a l'agricultura i la ramaderia i altres règims d'ajuda, així com sobre la gestió i control dels pagaments directes i dels pagaments al desenvolupament rural (DOCV 7478, 4 de març), en l'Ordre 6/2015, de 27 de febrer, de la Conselleria de Presidència i Agricultura, Pesca, Alimentació i Aigua, per la qual s'estableixen les bases reguladores aplicables als pagaments a zones amb limitacions naturals, continguts en el Programa de desenvolupament Rural de la Comunitat Valenciana 2014-2020 i cofinançats pel Fons Europeu Agrícola de desenvolupament Rural (FEADER) (DOCV 7478, 4 de març), en l'Ordre 7/2015, de 27 de febrer, de la Conselleria de Presidència i Agricultura, Pesca, Alimentació i Aigua, per la qual es regula la mesura d'agricultura ecològica, continguda en el Programa de desenvolupament Rural de la Comunitat Valenciana 2014-2020 i cofinançada pel FEADER (DOCV 7478, 4 de març), i en l'Ordre 8/2015, de 27 de febrer, de la Conselleria de Presidència i Agricultura, Pesca, Alimentació i Aigua, per la qual es regulen les ajudes corresponents a les mesures d'agroambient i clima, contingudes en el Programa de Desenvolupament Rural de la Comunitat Valenciana i cofinançades pel FEADER (DOCV 7478, 4 març).  
  
Apartat 2. Crèdits pressupostaris a què s'imputa la subvenció  
El pagament de les ajudes previstes en l'article 1, epígrafs a, b, c, d i e de l'Ordre 5/2015, de 27 de febrer, de la Conselleria de Presidència i Agricultura, Pesca, Alimentació i Aigua, i dels pagaments al desenvolupament rural, s'efectuarà amb càrrec al capítol IV de la línia SE830000 (fons FEAGA) del pressupost de l'Agència Valenciana de Foment i Garantia Agrària, i corresponent a l'aplicació a la Comunitat Valenciana de la Política Agrícola Comuna.  
La Comunitat Valenciana concedirà, pel que fa a l'ajuda nacional de fruits corfa, una ajuda per superfície l'import unitari de la qual igualarà la concedida pel Ministeri d'Agricultura, Alimentació i Medi Ambient, i el finançament de la qual queda condicionat a l'existència de crèdit adequat i suficient en el moment de la resolució de concessió, tot això de conformitat amb el que preveu la disposició addicional primera del Reial decret 1075/2014, de 19 de desembre, modificat pel Reial decret 745/2016, de 30 de desembre, pel qual es modifiquen diversos reials decrets dictats per a l'aplicació a Espanya de la Política Agrícola Comuna.  
El pagament de les ajudes previstes en l'article 1, epígrafs f, g i h de l'Ordre 5/2015, de 27 de febrer, de la Conselleria de Presidència i Agricultura, Pesca, Alimentació i Aigua, s'efectuarà amb càrrec al capítol IV de la línia SE832000 (fons FEADER) del pressupost de l'Agència Valenciana de Foment i Garantia Agrària, i corresponent a l'aplicació a la Comunitat Valenciana de la Política Agrícola Comuna.  
Els límits pressupostaris de les ajudes previstes en l'article 1, epígrafs a, b, c, d i e de l'Ordre 5/2015, de 27 de febrer, de la Conselleria de Presidència i Agricultura, Pesca, Alimentació i Aigua seran els que establisca el FEGA, com a organisme coordinador dels organismes pagadors, per a la campanya 2017.  
Tenint en compte el que preveu l'article 19, apartat 1, de la Llei 14/2016, de 30 de desembre, de pressupostos de la Generalitat per a l'exercici 2017, i el pla financer del Programa de Desenvolupament Rural de la Comunitat Valenciana durant el període 2014-2020, es fixen els següents límits pressupostaris per a les ajudes d'agroambient i clima, agricultura ecològica, així com les de zones de limitacions naturals:  
  
Mesura 10. Agroambient i clima:  
- Sol·licitud de Pagament Anual (corresponent a la convocatòria de 2015):  
· Protecció del cultiu sostenible de l'arròs en zones de zona humida: 6.583.000 euros en 2018.  
· Manteniment sostenible de cultius permanents en zones vulnerables: 6.000.000 euros en 2018.  
· Protecció de les zones humides i canyissers del sud d'Alacant: 200.000 euros en 2018.  
· Conservació i millora de races autòctones: 80.000 euros en 2018.  
?Sol·licitud de Pagament Anual (corresponent a la convocatòria de 2016):  
· Protecció dels zones humides i canyissers del sud d'Alacant: 100.000 euros en 2018.  
  
Mesura 11. Agricultura ecològica:  
?Sol·licitud de Pagament Anual (corresponent a la convocatòria de 2015):  
· Canvi a pràctiques i mètodes d'agricultura ecològica: 1.000.000 euros en 2018.  
· Manteniment de pràctiques i mètodes d'agricultura ecològica: 3.000.000 euros en 2018.  
?Convocatòria de nous titulars 2017:  
· Manteniment de pràctiques i mètodes d'agricultura ecològica: 2.000.000 euros en 2018; 2.000.000 euros en 2019; 2.000.000 euros en 2020; 2.000.000 euros en 2021; 2.000.000 euros en 2022.  
En aplicació del que preveu l'article 58, apartat 2, del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, es fixa un import addicional de 85.934.596 d'euros a distribuir entre les anualitats previstes per a la convocatòria de nous titulars 2017. L'efectivitat d'aquesta quantia addicional queda condicionada a la declaració de disponibilitat del crèdit amb anterioritat a la resolució de la convocatòria.  
  
En aplicació de l'apartat 4 i 5, del referit article 58, l'aplicació de l'import addicional anterior no altera la resta de condicions de la convocatòria d'ajudes, i per tant, no precisarà de nova convocatòria, ni ampliació del seu termini. El crèdit final disponible i la seua distribució definitiva per anualitats es publicarà amb anterioritat a la resolució de la convocatòria.  
  
Mesura 13. Ajudes a Zones amb limitacions naturals:  
- Pagament de compensació en zones de muntanya: 1.800.000 euros en 2018.  
- Pagament de compensació en altres àrees que afronten limitacions naturals: 800.000 euros en 2018.  
  
Les ajudes esmentades s'emmarquen en el PDR-CV 2014-2020, i estan cofinançades pel FEADER, el Ministeri d'Agricultura, Alimentació i Medi Ambient i la Generalitat, en els percentatges que es determinen en el Pla Financer del Programa de Desenvolupament Rural de la Comunitat Valenciana 2014-2020 vigent.  
Apartat 3. Relació de les ajudes concretes vinculades a la sol·licitud única convocades per mitjà de la present resolució i remissió a la normativa estatal que conté els requisits concrets a complir en cada règim  
  
Per mitjà de la present resolució es convoquen les ajudes arreplegades en l'article 1 de l'Ordre 5/2015, de 27 de febrer, la Conselleria de Presidència i Agricultura, Pesca, Alimentació i Aigua, com són:  
1. El pagament bàsic als agricultors, segons el que estableix l'article 13 i següents del Reial decret 1075/2014, de 19 de desembre, sobre l'aplicació a partir de 2015 dels pagaments directes a l'agricultura i a la ramaderia i altres règims d'ajuda, així com sobre la gestió i control dels pagaments directes i dels pagaments al desenvolupament rural (d'ara en avant Reial decret 1075/2014, de 19 desembre).  
2. Un pagament per als agricultors que apliquen pràctiques agrícoles beneficioses per al clima i el medi ambient, segons el que estableix l'article 17 i següents del Reial decret 1075/2014, de 19 de desembre.  
  
3. Un pagament complementari per als jóvens agricultors que comencen la seua activitat agrícola, segons el que estableix l'article 25 i següents del Reial decret 1075/2014, de 19 de desembre.  
4. Un règim d'ajuda associada voluntària relatiu als cultius següents:  
  
- Arròs, segons el que estableix l'article 30 i següents del Reial decret 1075/2014, de 19 de desembre.  
 Cultius proteics segons el que estableix l'article 34 i següents del Reial decret 1075/2014, de 19 de desembre.  
 Fruits de corfa i les garrofes, segons el que estableix l'article 38 i següents del Reial decret 1075/2014, de 19 de desembre.  
 Llegums de qualitat, segons el que estableix l'article 41 i següents del Reial decret 1075/2014, de 19 de desembre.  
 Remolatxa sucrera, segons el que estableix l'article 45 i següents del Reial decret 1075/2014, de 19 de desembre.  
 Tomaca per a indústria segons el que estableix l'article 48 i següents del Reial decret 1075/2014, de 19 de desembre.  
 Pagament específic al cultiu del cotó segons el que estableix l'article 53 i següents del Reial decret 1075/2014, de 19 de desembre.  
5. Un règim d'ajuda associada voluntària relatiu als següents sectors ramaders, d'acord amb el que estableixen els articles 58 i següents del Reial decret 1075/2014, de 19 de desembre.  
- Ajuda associada per a les explotacions que mantinguen vaques alletants  
- Ajuda associada per a les explotacions de vaquí d'enceball  
- Ajuda associada per a les explotacions de vaquí de llet  
- Ajuda associada per a les explotacions d'oví  
- Ajuda associada per a les explotacions de caprí  
- Ajuda associada per als ramaders de vaquí de llet que van mantindre drets especials en 2014 i no disposen d'hectàrees admissibles per a l'activació de drets de pagament bàsic.  
- Ajuda associada per als ramaders de vaquí d'enceball que van mantindre drets especials en 2014 i no disposen d'hectàrees admissibles per a l'activació de drets de pagament bàsic.  
- Ajuda associada per als ramaders d'oví i caprí que van mantindre drets especials en 2014 i no disposen d'hectàrees admissibles per a l'activació de drets de pagament bàsic.  
6. Un règim simplificat per als xicotets agricultors, segons el que estableix el 86 i següents del Reial decret 1075/2014, de 19 de desembre.  
7. Hauran de realitzar-se pels interessats les corresponents sol·licituds per a les ajudes als agricultors en zones amb limitacions naturals, arreplegades en l'Ordre 6/2015, de 27 de febrer, de la Conselleria de Presidència, i Agricultura, Pesca, Alimentació i Aigua.  
8. Hauran de realitzar-se pels interessats les corresponents sol·licituds d'incorporació al règim, respecte de les mesures per a la conversió i el manteniment de pràctiques i mètodes d'agricultura ecològica, arreplega en l'Ordre 7/2015, de 27 de febrer, de la Conselleria de Presidència i Agricultura, Pesca, Alimentació i Aigua.  
9. D'altra banda, hauran de realitzar-se pels beneficiaris les sol·licituds de pagament anual per a l'any 2017 de les ajudes arreplegades en el Reglament (UE) núm. 1.305/2013, del Parlament Europeu i del Consell, de 17 de desembre de 2013, relatiu al desenvolupament rural a través del Fons Europeu Agrícola de desenvolupament Rural (FEADER) i en el Programa de Desenvolupament Rural de la Comunitat Valenciana 2014-2020:  
a) Ajudes d'agroambient i clima.  
b) Ajuda a l'agricultura ecològica.  
  
Apartat 4. Termini de presentació de la sol·licitud única  
1. El contingut de la sol·licitud atendrà al contingut mínim previst en l'article 91 i següents i en l'annex VII del Reial decret 1075/2014, de 19 de desembre. Es podrà utilitzar la unitat registral telemàtica de la Conselleria amb competències en matèria d'agricultura i ramaderia per a la presentació, pels ciutadans, de sol·licituds, escrits i comunicacions que es realitzen per via telemàtica, relatius als procediments administratius vinculats a la sol·licitud única i a partir del moment en què estiga disponible el servei en la seu electrònica de la Generalitat Valenciana.  
  
2. El termini de presentació de la sol·licitud única, per a l'any 2017, s'iniciarà el dia 1 de febrer de 2017 i finalitzarà el dia 30 d'abril, ambdós inclosos.  
3. En aquest mateix termini també podrà presentar-se la sol·licitud d'assignació de drets de pagament bàsic provinents de la Reserva Nacional, de conformitat amb allò que disposa l'article 23 i següents del Reial decret 1076/2014, de 19 de desembre, sobre assignació de drets de règim de pagament bàsic de la Política Agrícola (d'ara en avant Reial decret 1076/2014, de 19 de desembre).  
4. El termini de comunicació de les cessions de drets de pagament bàsic a l'administració, s'iniciarà el dia 1 de febrer de 2017, d'acord amb el que disposa la Resolució de 5 d'octubre de 2016, de la Direcció General de Desenvolupament Rural i Política Agrària Comuna, de retard de l'inici del termini per a comunicar les cessions de drets de pagament bàsic a la Comunitat Valenciana corresponent a l'any 2017 (DOCV 7907, 31 d'octubre) i finalitzarà quan acabe el termini de presentació de la sol·licitud única de l'any 2017, de conformitat amb l'art 14 de l'Ordre 5/2015, de 27 de febrer, de la Conselleria de Presidència i Agricultura, Pesca, Alimentació i Aigua i els articles 28 i següents del Reial decret 1076/2014 de 19 de desembre.  
  
Apartat 5. Documentació de caràcter general que preceptivament ha de presentar-se junt amb la sol·licitud única  
1. Model de sol·licitud que contindrà necessàriament la informació mínima prevista en l'article 91 i següents i en l'annex VII del Reial decret 1075/2014, de 19 de desembre.  
Als efectes d'identificació i localització, d'acord amb el que estableix l'article 92 del Reial decret 1075/2014, els beneficiaris que declaren en conjunt una superfície major de 200 ha tenen l'obligatorietat de delimitar gràficament i en format digital les parcel·les agrícoles de la seua explotació.  
En el cas de beneficiaris que declaren superfícies en algunes de les zones incloses en la concentració parcel·lària que afecta part dels municipis de Cofrents i Jarafuel, hauran d'efectuar la declaració utilitzant les referències SIGPAC existents, que es mostren en els distints visors públics, adequant la seua parcel·la agrícola a les mateixes.  
Al declarar recintes de pastures, l'agricultor haurà de comprovar que el coeficient d'admissibilitat de pastures (CAP) assignat a les seues parcel·les agrícoles és d'acord amb la realitat del terreny.  
En el cas de disconformitat podrà utilitzar l'enquesta arreplegada en l'annex I de l'Ordre 5/2015, de la Conselleria de Presidència i Agricultura, Pesca, Alimentació i Aigua, per a estimar el CAP d'aqueixes superfícies.  
Quan es declare un coeficient d'admissibilitat de pastures (CAP) superior a la dada que figura en SIGPAC serà obligatori presentar sol·licitud de modificació a la dita base de dades. Si el CAP declarat és inferior, sempre que la disminució esmentada siga temporal, no serà necessari la realització d'una al·legació a SIGPAC.  
2. Croquis de les parcel·les agrícoles quan el productor no declare la totalitat d'un recinte SIGPAC, excepte en el cas de superfícies farratgeres i pastures permanents d'ús comú.  
3. Quan s'actue a través de representant, es presentarà el document acreditatiu de l'existència de la representació, per qualsevol mitjà vàlid en Dret que en deixe constància fidedigna de l'existència, així com la inscripció en el registre electrònic d'apoderaments, conforme estableix l'article 5 i següents de la Llei 39/2015, d'1 d'octubre.  
  
4. Document de comunitats de béns, en el qual conste necessàriament el contingut previst en l'article 2 de l'Ordre 5/2015, de 27 de febrer, de la Conselleria de Presidència i Agricultura, Pesca, Alimentació i Aigua.  
5. Document de domiciliació bancària, només en els casos en què no figuren donats d'alta en el Registre de Tercers de l'Agència (GTA) o bé que s'haja produït un canvi de compte bancari. El document esmentat pot descarregar-se en format pdf en el Portal d'internet de la Generalitat:  
  
http://www.gva.es/va/inicio/procedimientos'id\_proc=15154&version=amp  
6. En cas de persones jurídiques, estatuts i/o escriptura de constitució de l'entitat titular de l'explotació. En cas de les societats, aquestes hauran de declarar el nom, CIF i data de constitució, si és procedent, dels socis participants, indicant el % de la seua participació en el capital social.  
7. En el cas de les persones jurídiques i grups de persones físiques i jurídiques a les quals es refereix la lletra b de l'apartat 4 de l'article 8 del Reial decret 1075/2014, de 19 de desembre, hauran de declarar el total d'ingressos agraris percebuts en el període impositiu més recent. L'autoritat competent podrà determinar l'obligatorietat de realitzar també la declaració corresponent als dos exercicis fiscals anteriors.  
  
  
Apartat 6. Documentació de caràcter específic que addicionalment ha de presentar-se junt amb la Sol·licitud Única segons el tipus concret d'ajuda sol·licitada  
Tota la documentació de caràcter específic es regularà conforme a l'annex VII del Reial decret 1075/2014, de 19 de desembre.  
  
Apartat 7. Període de diversificació de cultius  
Per a complir a la pràctica de diversificació de cultius, en el cas de cereals d'hivern, a fi d'evitar la creació de condicions artificials, i a causa de la similitud del cicle de cultiu de varietats de cicle llarg i de cicle curt o de primavera, tindran tots ells la consideració de cultius d'hivern i, per tant, comptaran com un sol cultiu als efectes de compliment de la diversificació.  
Per tant, en la declaració anual de cultius de la SU, tots ells es declararan com a cultius d'hivern.  
  
Apartat 8. Data límit per a efectuar al·legacions al SIGPAC  
Tal com preveu l'article 8 de l'Ordre 5/2015, de 27 de febrer, de la Conselleria de Presidència i Agricultura, Pesca, Alimentació i Aigua, per mitjà de la present resolució es fixa com a data límit per a poder efectuar sol·licituds de modificació a les dades que es troben en el SIGPAC, al més tard abans que finalitze el termini de presentació de la sol·licitud única.  
  
Apartat 9. Inscripció en el Registre de Producció Integrada  
Per als sol·licitants de l'ajuda al manteniment sostenible de cultius permanents en zones vulnerables que declaren parcel·les de cítrics, vinya de vinificació i/o raïm de taula, la sol·licitud d'inscripció en el Registre de Producció Integrada, es realitzarà a través de la sol·licitud única.  
  
Apartat 10. Inscripció i actualització de superfícies en les bases de dades del Comité d'Agricultura Ecològica de la Comunitat Valenciana (CAECV)  
Els titulars de sol·licitud única que realitzen pràctiques d'agricultura ecològica en les seues explotacions declararan la dita circumstància en realitzar la sol·licitud. Aquestes dades seran transmeses al CAECV als efectes d'inscripció de noves superfícies on es realitze agricultura ecològica o actualitzar aquelles que ja estigueren inscrites.  
  
Apartat 11. Inscripció en el REGEPA  
Els titulars de sol·licitud única realitzaran la seua declaració als efectes d'inscripció o actualització de dades de la seua explotació en REGEPA a través de la pròpia sol·licitud.  
  
Apartat 12. Termini de resolució i indicació dels òrgans competents per a la instrucció i resolució del procediment  
1. Tenint en compte el que preveuen les ordres de la Conselleria de Presidència i Agricultura, Pesca, Alimentació i Aigua, l'Ordre 5/2015, de 27 de febrer, per la qual s'estableixen les bases reguladores aplicables al conjunt de pagaments directes a l'agricultura i la ramaderia i altres règims d'ajuda, així com sobre la gestió i control dels pagaments directes i dels pagaments al desenvolupament rural, l'Ordre 6/2015, de 27 de febrer, per la qual s'estableixen les bases reguladores aplicables als pagaments a zones amb limitacions naturals, l'Ordre 7/2015, de 27 de febrer, per la qual es regula la mesura d'agricultura ecològica, i l'Ordre 8/2015, de 27 de febrer, per la qual es regulen les mesures d'agroambient i clima, i més concretament, de conformitat amb els següents acords de delegació, la competència per a resoldre els expedients d'ajudes correspon a la directora general de desenvolupament Rural i Política Agrària Comuna:  
- Acord de 13 de setembre de 2011, pel qual es deleguen les funcions d'autorització del pagament de fons FEAGA entre l'organisme pagador i els distints òrgans administratius de la Conselleria d'Agricultura, Pesca, Alimentació i Aigua (DOCV 6629, 13.10.2011).  
- Acord de 26 d'abril de 2012, pel qual es deleguen les funcions d'autorització del pagament de fons FEADER entre l'organisme pagador i els distints òrgans administratius de la Conselleria d'Agricultura, Pesca, Alimentació i Aigua, així com de la Conselleria d'Infraestructures, Territori i Medi Ambient, i de la Conselleria de Governació (DOCV 6809, 03.07.2012).  
2. La resolució i pagament de les ajudes arreplegades en l'Ordre 5/2015, de 27 de febrer, es realitzarà d'acord amb el que estableix l'article 22, sent el termini màxim per a dictar i notificar la resolució d'ajudes sis mesos des que haguera finalitzat el termini de presentació de sol·licituds. Transcorregut aquest termini sense que s'haja dictat i notificat la resolució, s'entendrà desestimada la sol·licitud.  
3. La resolució i els actes administratius es notificaran als interessats els drets e interessos dels quals es vegen afectats d'acord amb el que estableix l'article 40 i següents de la Llei 39/2015, d'1 d'octubre, del procediment administratiu comú de les administracions públiques.  
  
  
Apartat 13. Controls  
1. Totes les sol·licituds de les ajudes arreplegades en l'Ordre 5/2025, de 27 de febrer, seran sotmeses als controls administratius necessaris per a verificar el compliment dels requisits exigits per a la concessió de les ajudes esmentades.  
2. La conselleria amb competències en matèria d'agricultura i ramaderia establirà un pla de controls sobre el terreny, que inclourà com a mínim els percentatges de control que s'estableixen en els articles 30 i 31 del Reglament d'Execució 809/2014 de la Comissió, de 17 de juliol de 2014.  
3. D'acord amb l'article 11 del Reial decret 1075/2015, de 29 de desembre, en cap cas es concediran pagaments per superfícies que es troben en estat d'abandó i la declaració de superfícies agràries en què es comprove a través dels controls d'admissibilitat (bé administratius, bé sobre el terreny) que no es compleix amb les activitats de manteniment podran ser considerats casos de creació de condicions artificials per a obtindre el benefici de les ajudes, i estaran subjectes al règim de penalitzacions previst en l'article 102 del citat Reial decret.  
  
  
Apartat 14. Compatibilitat dels règims d'ajuda  
1. El beneficiari haurà de comunicar a l'òrgan concedent, bé en la seua sol·licitud d'ajuda o bé en qualsevol altre moment de la vigència de l'expedient, l'obtenció d'altres ajudes sol·licitades o concedides per a la mateixa finalitat per altres administracions o ens públics.  
En el cas que la sol·licitud o concessió d'altres ajudes s'efectue durant la tramitació de l'expedient, aquesta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.  
2. Cada una de les mesures arreplegades en el PDR-CV 2014-2020 serà incompatible amb altres mesures que perseguisquen els mateixos objectius i actuacions.  
Les actuacions objecte de les ajudes d'agroambient i clima i d'agricultura ecològica seran incompatibles amb altres règims d'ajuda que tinguen el mateix fi.  
Les ampliacions de superfície en compromisos vigents d'ajudes d'agroambient i clima i d'agricultura ecològica, no podran tindre com a objecte superfícies que es troben prèviament incloses en un pla de reconversió o reestructuració de cultius.  
3. En una mateixa anualitat no podrà presentar-se, respecte a una parcel·la agrícola, més d'una sol·licitud de pagament acoblat. Al contrari, el règim de pagament bàsic sí que resulta compatible amb els pagaments acoblats.  
4. En el cas de les ajudes contingudes en el PDR-CV 2014-2020, les despeses cofinançades pel FEADER no seran cofinançades per mitjà de la contribució dels Fons Estructurals, del Fons de Cohesió o de qualsevol altre instrument financer comunitari.  
5. Les ajudes de la mesura d'agroambient i clima són incompatibles, per a un mateix titular, recinte i cultiu, amb les ajudes de la mesura d'agricultura ecològica.  
6. Les ajudes de la mesura d'agricultura ecològica són incompatibles, per a un mateix titular i la seua explotació, amb qualsevol de les ajudes de la mesura d'agroambient i clima.  
  
Apartat 15. Publicació d'informació sobre els beneficiaris  
S'informa els beneficiaris que, de conformitat amb l'article 113 del Reglament (UE) núm. 1306/2013, les seues dades seran publicades d'acord amb l'article 111 del dit reglament i podran ser tractats per organismes d'auditoria i investigació de la Unió Europea i nacionals, per a salvaguardar els interessos financers de la Unió.  
Quant a les dades de caràcter personal, els beneficiaris podran exercir els drets reconeguts en la Directiva 95/46/CE del Parlament Europeu i del Consell, de 24 d'octubre de 1995, relativa a la protecció de les persones físiques pel que fa al tractament de dades personals i a la lliure circulació d'aquestes dades. L'acceptació de la subvenció suposa per als beneficiaris l'autorització expressa a l'AVFGA per a l'arreplega, incorporació als respectius fitxers i tractament de les dades personals esmentades, així com per a la seua conservació durant els terminis previstos en les disposicions aplicables.  
  
Apartat 16. Circumstàncies per a la modificació de la resolució  
Tota alteració de les condicions de concessió de la subvenció podrà donar lloc a la modificació de la resolució de concessió.  
  
Apartat 17. Règim de recursos contra la present resolució de convocatòria  
La present resolució posa fi a la via administrativa i, en contra, pot interposar-se potestativament recurs de reposició davant del director de l'Agència Valenciana de Foment i Garantia Agrària, en el termini d'un mes, comptat des de l'endemà de la publicació, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o impugnar-se directament davant els jutjats contenciosos administratius en el termini de dos mesos a comptar de l'endemà de la publicació, d'acord amb el que preveuen els arts. 8.3, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjuí que s'utilitze qualsevol altra via que s'hi considere oportuna.  
  
València, 31 de gener de 2017.- El director de l'Agència Valenciana de Foment i Garantia Agrària: Francisco Rodríguez Mulero.